**განმარტებითი ბარათი**

**საქართველოს კანონის პროექტზე**

**„საქართველოს 2022 წლის სახელმწიფო ბიუჯეტის შესახებ“**

**საქართველოს კანონში ცვლილების შეტანის თაობაზე“**

**ა) ზოგადი ინფორმაცია კანონპროექტის შესახებ:**

**ა.ა) კანონპროექტის მიღების მიზეზი:**

**ა.ა.ა) პრობლემა რომლის გადაჭრასაც მიზნად ისახავს კანონპროექტი:**

2022 წლის ბიუჯეტი დაიგეგმა 6%-იანი რეალური ეკონომიკური ზრდის პროგნოზით, ხოლო ნომინალურ გამოხატულებაში მთლიანი შიდა პროდუქტის პროგნოზი 64,8 მლრდ ლარს შეადგენდა.

წლის პირველ ნახევარში მიმდინარე ეკონომიკური ტენდენციების ანალიზის გათვალისწინებით სექტემბერში დაზუსტდა ეკონომიკური პარამეტრები, კერძოდ:

* რეალური ეკონომიკური ზრდის საპროგნოზო მაჩვენებელი გაიზარდა 8,5%-მდე, ნაცვლად მანამდე არსებული 6%-ისა;
* მშპ-ის დეფლატორის პროგნოზი განისაზღვრა 10,5%-ს;
* ნომინალური მთლიანი შიდა პროდუქტის პროგნოზი განსაზღვრულია 72,2 მლრდ ლარის ოდენობით;
* ნაერთი ბიუჯეტის საგადასახადო შემოსავლები გაიზარდა 526,0 მლნ ლარის ოდენობით და განისაზღვრა 16 824,0 მლნ ლარის ოდენობით;

მაღალი ეკონომიკური ზრდის გათვალისწინებით, 2022 წლის ბიუჯეტში განხორციელებული ცვლილებები 2 ძირითად მიზანს ემსახურებოდა, კერძოდ:

1. **ბიუჯეტის დეფიციტის და მთავრობის ვალის შემცირება -** პანდემიიდან გამომდინარე, 2020 წელს მნიშვნელოვნად გაიზარდა საბიუჯეტო დეფიციტი და მშპ-ს 9,3%-ს მიაღწია, შესაბამისად გაიზარდა მთავრობის ვალის მოცულობაც და 2020 წლის ბოლოსთვის მშპ-ს 60%-ს გადააჭარბა.

2021 წელს ეკონომიკური აღდგენის შედეგად შესაძლებელი გახდა ბიუჯეტის დეფიციტის შემცირება 6,1%-მდე, ხოლო მთავრობის ვალის მოცულობა ჩამოცდა მშპ-ს 50%-ს.

2022 წლის ნაერთი ბიუჯეტი დაიგეგმა მშპ-სთან მიმართებაში 4,4%-იანი დეფიციტის, ხოლო მთავრობის ვალის 51%-იანი ნიშნულის ოდენობით.

მაღალი ეკონომიკური ზრდის პირობებში, ქვეყნის ფისკალური დისციპლინის მიმართ მაღალი ნდობის და შესაბამისად მომდევნო წლებში სტაბილური ეკონომიკური ზრდის შესანარჩუნებლად, აუცილებელი იყო მნიშვნელოვნად შემცირებულიყო როგორც ბიუჯეტის დეფიციტის, ისე მთავრობის ვალის მაჩვენებლები.

განხორიელებული ცვლილებების მიხედვით, 2022 წელს ვალის აღების მაჩვენებელი შემცირდა 710,5 მლნ ლარის ოდენობით და წლის ბოლოსთვის მთავრობის ვალის საპროგნოზო მოცულობამ შეადგინა მშპ-ს 39,6%-ს. ამასთანავე, ნაერთი ბიუჯეტის დეფიციტის მოცულობა, მშპ-ს 4,4%-დან შემცირდა მშპ-ს 3,2%-მდე;

1. **სახელმწიფოს მიერ აღებული ვალდებულებების სრულყოფილი დაფინანსება და ქვეყნის ინფრასტრუქტურის გაუმჯობესება -** ამ კუთხით განხორციელებული ცვლილებებით ბიუჯეტის ხარჯვითი ნაწილი გაიზარდა 507,6 მლნ ლარით (ბავშვთა სოციალური დახმარებები, სოფლის მეურნეობა, თავდაცვა და უსაფრთხოება, ინფრასტრუქტურა და სხვა მიმართულებები);

როგორც ზემოთაა აღნიშნული, სექტემბერში განხორციელებული ცვლილებები ეფუძნებოდა წლის პირველი ნახევრის ეკონომიკური ტენდენციების ანალიზს, ხოლო პროგნოზები წლის მეორე ნახევრისთვის კვლავ კონსერვატიულად იყო დაგეგმილი.

10 თვის მონაცემების მიხედვით რეალური ეკონომიკური ზრდის მაჩვენებელი შენარჩუნებულია ორნიშნა დონეზე და 10%-ს შეადგენს, შესაბამისად მიზანშეწონილია კიდევ ერთხელ ზრდის მიმართულებით გადაიხედოს წლიური საპროგნოზო მაჩვენებელი და განისაზღვროს 10%-ის ოდენობით, ნაცვლად 8,5%-ისა. გარდა ამისა, ფაქტიური მაჩვენებლების გათვალისწინებით მშპ-ს დეფლატორის პროგნოზი 10,5%-იდან შემცირდა 9,5%-მდე.

ზემოაღნიშნული პარამეტრების ცვლილების, ასევე ასევე სტატისტიკის სამსახურის მიერ 2021 წლის ნომინალური მთლიანი შიდა პროდუქტის დაზუსტების გათვალისწინებით, მიმდინარე წლის მთლიანი შიდა პროდუქტის ნომინალური მაჩვენებლის საპროგნოზო მოცულობა განისაზღვრა 72,3 მლრდ ლარის ოდენობით.

მიმდინარე წლის განვლილ პერიოდში, საგადასახადო შემოსავლების ფაქტიური მობილიზების გათვალისწინებით, შესაძლებელია მისი საპროგნოზო მაჩვენებლის ზრდა 500,0 მლნ ლარზე მეტით, რაც შესაძლებელს ხდის კიდევ უფრო შემცირდეს ბიუჯეტის დეფიციტი. ამავდროულად დღის წესრიგში დადგა რამდენიმე მიმართულებით დამატებითი თანხების გამოყოფის საჭიროება, რისი გათვალისწინებითაც მომზადდა 2022 წლის ბიუჯეტში ცვლილებების პროექტი.

**ა.ა.ბ) არსებული პრობლემის გადასაჭრელად კანონის მიღების აუცილებლობა:**

ნორმატიულ აქტში ცვლილების (ცვლილების (ცვლილებების) ან/და დამატების (დამატებების) შეტანა ხდება მხოლოდ იმავე სახის ნორმატიული აქტით, შესაბამისად „საქართველოს 2022 წლის სახელმწიფო ბიუჯეტის შესახებ“ საქართველოს კანონში ცვლილება უნდა განხორციელდეს კანონით.

**ა.ბ) კანონპროექტის მოსალოდნელი შედეგი:**

2022 წლის სახელმწიფო ბიუჯეტის შემოსულობებისა და გადასახდელების დაზუსტება.

 **ა.გ) კანონპროექტის ძირითადი არსი:**

„საქართველოს საბიუჯეტო კოდექსის“ მე-40 მუხლის შესაბამისად, საქართველოს სახელმწიფო ბიუჯეტის შემოსულობებისა და გადასახდელების დაზუსტება.

# **ძირითადი მაკროეკონომიკური და ფისკალური მაჩვენებლები**

განახლებული მაკროეკონომიკური პარამეტრების მიხედვით:

* 2022 წლის რეალური ეკონომიკური ზრდის პროგნოზი განისაზღვრა 10%-ის ოდენობით;
* მთლიანი შიდა პროდუქტის დეფლატორის პროგნოზი - 9,5%-ის ოდენობით;
* ნომინალური მთლიანი შიდა პროდუქტის განისაზღვრება 72,3 მლრდ ლარის ოდენობით;
* ნაერთი ბიუჯეტის საგადასახადო შემოსავლები განისაზღვრება 17 350,0 მლნ ლარის ოდენობით.

 „ეკონომიკური თავისუფლების შესახებ“ საქართველოს ორგანული კანონით განსაზღვრულ პარამეტრებთან მიმართებაში გასათვალისწინებელია, რომ:

* დეფიციტი - 2022 წელს სახელმწიფოს ერთიანი ბიუჯეტის უარყოფითი მთლიანი სალდო შეადგენს 1 963 მლნ ლარს, რაც პროგნოზირებული მთლიანი შიდა პროდუქტის (მშპ-ის) 2,7%-ია. ამასთან, საერთაშორისო სავალუტო ფონდთან არსებული პროგრამის ფარგლებში განსაზღვრული მეთოდოლოგიის შესაბამისად გაანგარიშებული ნაერთი ბიუჯეტის დეფიციტი შეადგენს 2 251,0 მლნ ლარს, რაც მშპ-ს 3,1%-ია.
* 2022 წლის ბოლოსთვის მოსალოდნელი საქართველოს მთავრობის ვალის საპროგნოზო ზღვრული მოცულობა მშპ-ის 39,6%-ია, ხოლო საჯარო და კერძო თანამშრომლობის პროექტების ფარგლებში აღებული ვალდებულებების მიმდინარე ღირებულება (2022 წლის 1 იანვრის მდგომარეობით), საორიენტაციო შეფასებით მშპ-ის 0.5%-ია და ჯამში შეადგენს მშპ-ს 40,1%-ს.

# **ნაერთი ბიუჯეტის შემოსულობები**

ნაერთი ბიუჯეტის შემოსავლების გეგმიური მაჩვენებელი იზრდება 541,0 მლნ ლარით და განისაზღვრება 19 217,0 მლნ ლარის ოდენობით, მათ შორის:

* საგადასახადო შემოსავლები ჯამში იზრდება 526,0 მლნ ლარით და 17 350,0 მლნ ლარს შეადგენს. გადასახადების გაზრდილი მაჩვენებლიდან 491,7 მლნ ლარი მიიმართება სახელმწიფო ბიუჯეტში, ხოლო 34,3 მლნ ლარი ავტონომიური რესპუბლიკების რესპუბლიკურ და მუნიციპალიტეტების ბიუჯეტებში;
* გრანტები და სხვა შემოსავლები ჯამურად შეადგენს 1 867,0 მლნ ლარს (იზრდება 15,0 მლნ ლარით);

არაფინანსური აქტივების კლების (პრივატიზაცია) მაჩვენებელი უცვლელია და 450,0 მლნ ლარს შეადგენს;

ფინანსური აქტივების კლების (სესხების დაბრუნება) მაჩვენებელი უცვლელია და 150,0 მლნ ლარს შეადგენს;

ასევე, უცვლელია ვალდებულებების ზრდის მაჩვენებელი და შეადგენს 3 641,6 მლნ ლარს.

 ზემოაღნიშნული მაჩვენებლების გათვალისწინებით ნაერთი ბიუჯეტის ჯამური შემოსულობები შეადგენს 23 458,6 მლნ ლარს.

# **სახელმწიფო ბიუჯეტის შემოსულობები**

წარმოდგენილი პროექტის მიხედვით საქართველოს 2022 წლის სახელმწიფო ბიუჯეტის შემოსულობების ჯამური მაჩვენებელი იზრდება 596,7 მლნ ლარით და შეადგენს 20 449,0 მლნ ლარს, მათ შორის:

* **შემოსავლები - 16 357,4 მლნ ლარი** (დამტკიცებულ გეგმასთან შედარებით გაზრდილია 596,7 მლნ ლარით);
	+ **საგადასახადო შემოსავლები** შეადგენს 14 964,7 მლნ ლარს, რაც დამტკიცებულ გეგმასთან მიმართებაში გაზრდილია 491,7 მლნ ლარით, მათ შორის:
		- **საშემოსავლო გადასახადის** საპროგნოზო მაჩვენებელი განისაზღვრება 4 635,0 მლნ ლარით (იზრდება 44,3 მლნ ლარით)
		- **მოგების გადასახადის** საპროგნოზო მაჩვენებელი განისაზღვრა 1 930,0 მლნ ლარით (იზრდება 101,0 მლნ ლარით);
		- **დამატებული ღირებულების გადასახადის** საპროგნოზო მაჩვენებელი განისაზღვრა 5 969,7 (იზრდება 143,3 მლნ ლარით);
		- **აქციზის** საპროგნოზო მაჩვენებელი განისაზღვრა 2 045.0 მლნ ლარის ოდენობით (იზრდება 60.0 მლნ ლარით);
		- **იმპორტის** გადასახადის საპროგნოზო მაჩვენებელი განისაზღვრა 125.0 მლნ ლარით (იზრდება 13.0 მლნ ლარით);
		- **სხვა გადასახადის** საპროგნოზო მაჩვენებელი უცვლელია და განისაზღვრა 260.0 მლნ ლარის ოდენობით (იზრდება 130,0 მლნ ლარით)
	+ **სხვა შემოსავლების** პროგნოზი იზრდება 105,0 მლნ ლარით და განისაზღვრება 1 050.0 მლნ ლარის ოდენობით. ზრდაში ასახულია:
		- 40,0 მლნ ლარი - საპროცენტო შემოსავლის სახით;
		- 14,0 მლნ ლარი - სანქციები (ჯარიმები და საურავები);
		- 44,0 - ტრანსფერები, რომლებიც სხვაგან არ არის კლასიფიცირებული;
		- სხვა შემოსავლების დანარჩენი კატეგორიებიდან პროგნოზირებულია დამატებით 7,0 მლნ ლარის მობილიზება;
	+ **გრანტების** სახით დაგეგმილი მაჩვენებლები უცვლელია და განისაზღვრება 342,7 მლნ ლარის ოდენობით;
* **არაფინანსური აქტივების კლების** (პრივატიზაცია) სახით მისაღები თანხების გეგმა უცვლელია და შეადგენს 300.0 მლნ ლარს;
* **ფინანსური აქტივების კლების** (სესხების დაბრუნება)მაჩვენებელი ასევე უცვლელია და შეადგენს 150,0 მლნ ლარს;
* **ვალდებულებების ზრდის** სახით მისაღები სახსრები უცვლელია და განისაზღვრება 3 641,6 მლნ ლარის ოდენობით, მათ შორის:
	+ საშინაო ფასიანი ქაღალდების წმინდა გამოშვება განსაზღვრულია 1 300,0 მლნ ლარით;
	+ საინვესტიციო კრედიტების მაჩვენებელი შეადგენს 1 541,6 მლნ ლარს;
	+ საბიუჯეტო დახმარების სახით მისაღები კრედიტების მაჩვენებელი შეადგენს 800,0 მლნ ლარს.

# **სახელმწიფო ბიუჯეტის გადასახდელები (ასიგნებები)**

წარმოდგენილი ცვლილებით სახელწიფო ბიუჯეტის ასიგნებები ჯამურად შეადგენს 20 186,0 მლნ ლარს, რაც დამტკიცებული გეგმასთან შედარებით გაზრდილია 507.4 მლნ ლარით.

საბიუჯეტო ასიგნებების ცვლილებები დაგეგმილია შემდეგი მიმართულებებით:

**საქართველოს ეკონომიკისა და მდგრადი განვითარების სამინისტროს** ასიგნებები ჯამურად იზრდება 330,0 მლნ ლარით და 1 262,4 მლნ ლარს შეადგენს. ცვლილებები ხორციელდება შემდეგი მიმართულებებით:

* მოსახლეობის ბუნებრივი აირით შეუფერხებლად მომარაგების მიზნით, სამინისტროს ასიგნებებში დამატებით გათვალისწინებულია 230,0 მლნ ლარი. აღნიშნული თანხა სამინისტროს მიერ სესხის სახით გადაეცემა სს „საქართველოს ნავთობისა და გაზის კორპორაციას“, რომელიც მის დაბრუნებას ბიუჯეტში უზრუნველყოფს ეტაპობრივად 2023-2024 წლების განმავლობაში. აღსანიშნავია, რომ ბუნებრივი აირის ტარიფის შენარჩუნების მიზნით, კორპორაცია ახორციელებს ნაწილობრივ სუბსიდირებას საკუთარი შემოსავლებიდან, რაც ამცირებს მის თავისუფალ ფულად სახსრებს. ამავდროულად, კორპორაციას ბუნებრივი აირის წლიური მოცულობის შესყიდვაზე უწევს ერთიანი მსხვილი გადახდების განხორციელება, რისთვისაც საკმარისი თავისუფალი ფულადი სახსრები ამ ეტაპზე არ გააჩნია. შესაბამისად, დროებითი სესხის გარეშე შესაძლებელია შეფერხდეს მომდევნო წლისთვის საჭირო ბუნებრივი აირის შესყიდვის პროცესი;
* გაზიფიცირების სამუშაოებისთვის დამატებით გამოიყოფა 100,0 მლნ ლარი, რომელიც მოხმარდება საქართველოს მთავრობის დადგენილებით განსაზღვრული სოფლების გაზიფიცირების სამუშაოებს. აღნიშნული სამუშაოები დაწყებულია და მათი ანაზღაურებისთვის 2023 წლის ბიუჯეტში თავდაპირველად გათვალისწინებული იყო 80,0 მლნ ლარი (თუმცა იყო დამატებით 20,0 მლნ ლარის საჭიროება). იმის გათვალისწინებით, რომ მიმდინარე წელს ბიუჯეტის დამატებითი რესურსი იძლევა საშუალებას წელსვე გამოიყოს საჭირო სამუშაოების დაფინანსების სრული თანხა, 2023 წლის ბიუჯეტის ბოლო ვარიანტში აღარ არის გათვალისწინებული დაფინანსება ამ მიმართულებით და შესაბამისად აღნიშნული თანხა გათვალისწინებულია დამატებით 2022 წლის ასიგნებებში;
* პროგრამის - „აწარმოე საქართველოში“ ქვეკომპონენტი, საკრედიტო-საგარანტიო სქემის დაფინანსება მცირდება 35,0 მლნ ლარით. აღნიშნული თანხის გადანაწილება ხორციელდება ელექტროგადამცემი ხაზების მშენებლობის პროცესში, საერთაშორისო საფინანსო ინსტიტუტების დაფინანსებული პროექტების ფარგლებში, საქართველოს თანამონაწილეობის თანხების დასაფინანსებლად. საკრედიტო-საგარანტიო სქემისთვის გათვალისწინებული თანხების შემცირება დაკავშირებულია პანდემიის დასრულებიდან გამომდინარე ამ პროდუქტზე კერძო სექტორის მხრიდან მოთხოვნის შემცირებით. შემცირებული მოთხოვნის შესაბამისად არის დაგეგმილი 2023 წლის ბიუჯეტიც.

**საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს ასიგნებები** იზრდება 95,0 მლნ ლარით და განისაზღვრა 6 332,3 მლნ ლარით. დამატებითი თანხა გათვალისწინებულია:

* 55,0 მლნ ლარი მიიმართება იძულებით გადაადგილებულ პირთა განსახლების პროგრამაზე. 2023 წლის ბიუჯეტის საბოლოო ვარიანტი ამ მიმართულებით ითვალისწინებს 220,0 მლნ ლარზე მეტს, რომლის ფარგლებშიც იწყება 7000 ბინაზე გათვლილი საცხოვრებელი კომპლექსების მშენებლობა. იმის გათვალისწინებით, რომ სატენდერო პროცედურები უკვე დასრულებულია, სამობილიზაციო სამუშაოების დროულად დასაწყებად მიზანშეწონილია კონტრაქტორებზე ავანსის ნაწილი გაიცეს მიმდინარე წელს, რისთვისაც ხდება დამატებითი თანხების გამოყოფა.
* 40,0 მლნ ლარი დამატებით გამოიყოფა მოსახლეობის საყოველთაო ჯანმრთელობის დაცვის პროგრამის დასაფინანსებლად;

**საქართველოს კულტურის, სპორტისა და ახალგაზრდობის სამინისტროს** დაფინანსება იზრდება 70,0 მლნ ლარით და განისაზღვრება 470,8 მლნ ლარით. ასიგნებების ზრდა დაკავშირებულია ტურიზმის ხელშეწყობის კუთხით მსოფლიოში აღიარებული მუსიკალური ჯგუფებისა და მომღერლების კონცერტების ხარჯების დაფინანსებით.

აღნიშნული ღონისძიებები გაიმართება 2023-2024 წლების ტურისტულ სეზონებზე, თუმცა აღსანიშნავია, რომ მსოფლიოში მსგავსი ღონისძიებები იგეგმება 1-1,5 წლით ადრე, ვინაიდან მსოფლიო დონის ვარსკვლავური ჯგუფები და მომღერლები, მათ საგასტროლო ტურნეებს მინიმუმ 1 წლით ადრე გეგმავენ. ასევე, წინასწარ არის საჭირო შესაბამისი აპარატურის შეძენა და მისი საქართველოში ტრანსპორტირება.

ზემოაღნიშნულის გათვალისწინებით, სამინისტროს მიმდინარე წელს გამოეყოფა საჭირო თანხის დიდი ნაწილი, რომლის ფარგლებშიც განხორციელდება როგორც ჰონორარების ანაზღაურება, ასევე შესაბამისი ტექნიკისა და აპარატურის შესყიდვა. ღონისძიებების სრულად დაფინანსებისთვის საჭირო თანხების მობილიზება განხორციელდება ზემოაღნიშნული ღონისძიებების ბილეთების რეალიზაციისა და სპონსორებისგან მიღებული შემოსავლებით. შესაბამისად, არ იქნება საჭირო 2023-2024 წლებში დამატებითი თანხების გამოყოფა.

**სახელმწიფო დაცვის სპეციალურ სამსახურს** დამატებით გამოეყოფა 2,4 მლნ ლარი, რაც დაკავშირებულია მოსამსახურეთა საწვრთნელი ინფრასტრუქტურის მშენებლობის ხარჯების დაფინანსებასთან (მშენებლობა დაწყებულია და დასრულდება მომდევნო წელს).

რიგი მუნიციპალიტეტების შემოსავლებში არსებული დეფიციტის გათვალისწინებით, **მუნიციპალიტეტებისთვის გათვალისწინებული სპეციალური ტრანსფერი** იზრდება 10,0 მლნ ლარით.

**მუნიციპალიტეტების დაფინანსება**

გაზრდილი საგადასახადო შემოსავლების პროგნოზებიდან გამომდინარე მუნიციპალიტეტები, საქართველოს კანონმდებლობით გათვალისწინებული დღგ-ის გაზრდის შედეგად მიიღებენ 1 400,0 მლნ ლარს, რაც 33,3 მლნ ლარით აღემატება დამტკიცებულ გეგმას:

*/ათასი ლარი/*

| **მუნიციპალიტეტის დასახელება** |  **დღგ-ის 19%-ის განაწილება** |  **დღგ-ს დამტკიცებულიგეგმა** | **დღგ-ს განახლებული გეგმა** |
| --- | --- | --- | --- |
| ქალაქ თბილისის მუნიციპალიტეტი | 43.25% | 591,106.4 | 605,500.0 |
| ქალაქ ბათუმის მუნიციპალიტეტი | 3.72% | 50,842.0 | 52,080.0 |
| ქობულეთის მუნიციპალიტეტი | 1.34% | 18,314.0 | 18,760.0 |
| ხელვაჩაურის მუნიციპალიტეტი | 0.92% | 12,573.8 | 12,880.0 |
| ქედის მუნიციპალიტეტი | 0.88% | 12,027.1 | 12,320.0 |
| შუახევის მუნიციპალიტეტი | 0.04% | 546.7 | 560.0 |
| ხულოს მუნიციპალიტეტი | 0.31% | 4,236.8 | 4,340.0 |
| ახმეტის მუნიციპალიტეტი | 0.95% | 12,983.8 | 13,300.0 |
| გურჯაანის მუნიციპალიტეტი | 1.24% | 16,947.3 | 17,360.0 |
| დედოფლისწყაროს მუნიციპალიტეტი | 0.20% | 2,733.4 | 2,800.0 |
| თელავის მუნიციპალიტეტი | 1.42% | 19,407.4 | 19,880.0 |
| ლაგოდეხის მუნიციპალიტეტი | 1.04% | 14,213.9 | 14,560.0 |
| საგარეჯოს მუნიციპალიტეტი | 1.13% | 15,443.9 | 15,820.0 |
| სიღნაღის მუნიციპალიტეტი | 0.54% | 7,380.3 | 7,560.0 |
| ყვარლის მუნიციპალიტეტი | 0.59% | 8,063.6 | 8,260.0 |
| ქალაქ ქუთაისის მუნიციპალიტეტი | 3.48% | 47,561.9 | 48,720.0 |
| ჭიათურის მუნიციპალიტეტი | 1.08% | 14,760.6 | 15,120.0 |
| ტყიბულის მუნიციპალიტეტი | 0.52% | 7,106.9 | 7,280.0 |
| წყალტუბოს მუნიციპალიტეტი | 1.13% | 15,443.9 | 15,820.0 |
| ბაღდათის მუნიციპალიტეტი | 0.56% | 7,653.6 | 7,840.0 |
| ვანის მუნიციპალიტეტი | 0.58% | 7,927.0 | 8,120.0 |
| ზესტაფონის მუნიციპალიტეტი | 1.26% | 17,220.7 | 17,640.0 |
| თერჯოლის მუნიციპალიტეტი | 0.81% | 11,070.4 | 11,340.0 |
| სამტრედიის მუნიციპალიტეტი | 1.01% | 13,803.9 | 14,140.0 |
| საჩხერის მუნიციპალიტეტი | 1.21% | 16,537.3 | 16,940.0 |
| ხარაგაულის მუნიციპალიტეტი | 0.54% | 7,380.3 | 7,560.0 |
| ხონის მუნიციპალიტეტი | 0.56% | 7,653.6 | 7,840.0 |
| ქალაქ ფოთის მუნიციპალიტეტი | 0.49% | 6,696.9 | 6,860.0 |
| ზუგდიდის მუნიციპალიტეტი | 2.42% | 33,074.6 | 33,880.0 |
| აბაშის მუნიციპალიტეტი | 0.51% | 6,970.3 | 7,140.0 |
| მარტვილის მუნიციპალიტეტი | 0.81% | 11,070.4 | 11,340.0 |
| მესტიის მუნიციპალიტეტი | 0.48% | 6,560.3 | 6,720.0 |
| სენაკის მუნიციპალიტეტი | 0.92% | 12,573.8 | 12,880.0 |
| ჩხოროწყუს მუნიციპალიტეტი | 0.55% | 7,517.0 | 7,700.0 |
| წალენჯიხის მუნიციპალიტეტი | 0.63% | 8,610.3 | 8,820.0 |
| ხობის მუნიციპალიტეტი | 0.47% | 6,423.6 | 6,580.0 |
| გორის მუნიციპალიტეტი | 3.39% | 46,331.8 | 47,460.0 |
| კასპის მუნიციპალიტეტი | 0.82% | 11,207.1 | 11,480.0 |
| ქარელის მუნიციპალიტეტი | 1.05% | 14,350.6 | 14,700.0 |
| ხაშურის მუნიციპალიტეტი | 1.32% | 18,040.7 | 18,480.0 |
| ქალაქ რუსთავის მუნიციპალიტეტი | 2.98% | 40,728.3 | 41,720.0 |
| ბოლნისის მუნიციპალიტეტი | 0.13% | 1,776.7 | 1,820.0 |
| გარდაბნის მუნიციპალიტეტი | 0.27% | 3,690.1 | 3,780.0 |
| დმანისის მუნიციპალიტეტი | 0.71% | 9,703.7 | 9,940.0 |
| თეთრიწყაროს მუნიციპალიტეტი | 0.72% | 9,840.4 | 10,080.0 |
| მარნეულის მუნიციპალიტეტი | 1.67% | 22,824.2 | 23,380.0 |
| წალკის მუნიციპალიტეტი | 0.20% | 2,733.4 | 2,800.0 |
| ლანჩხუთის მუნიციპალიტეტი | 0.74% | 10,113.7 | 10,360.0 |
| ოზურგეთის მუნიციპალიტეტი | 1.45% | 19,817.4 | 20,300.0 |
| ჩოხატაურის მუნიციპალიტეტი | 0.43% | 5,876.9 | 6,020.0 |
| ადიგენის მუნიციპალიტეტი | 0.62% | 8,473.7 | 8,680.0 |
| ასპინძის მუნიციპალიტეტი | 0.10% | 1,366.7 | 1,400.0 |
| ახალქალაქის მუნიციპალიტეტი | 0.09% | 1,230.0 | 1,260.0 |
| ახალციხის მუნიციპალიტეტი | 1.24% | 16,947.3 | 17,360.0 |
| ბორჯომის მუნიციპალიტეტი | 0.14% | 1,913.4 | 1,960.0 |
| ნინოწმინდის მუნიციპალიტეტი | 0.40% | 5,466.9 | 5,600.0 |
| დუშეთის მუნიციპალიტეტი | 0.69% | 9,430.4 | 9,660.0 |
| თიანეთის მუნიციპალიტეტი | 0.57% | 7,790.3 | 7,980.0 |
| მცხეთის მუნიციპალიტეტი | 0.59% | 8,063.6 | 8,260.0 |
| ყაზბეგის მუნიციპალიტეტი | 0.01% | 136.7 | 140.0 |
| ამბროლაურის მუნიციპალიტეტი | 0.66% | 9,020.4 | 9,240.0 |
| ლენტეხის მუნიციპალიტეტი | 0.38% | 5,193.5 | 5,320.0 |
| ონის მუნიციპალიტეტი | 0.44% | 6,013.6 | 6,160.0 |
| ცაგერის მუნიციპალიტეტი | 0.60% | 8,200.3 | 8,400.0 |
| **სულ ჯამი** | **100.00%** | **1,366,720.0** | **1,400,000.0** |

**სახელმწიფო ბიუჯეტის ასიგნებები მხარჯავი დაწესებულებების მიხედვით შემდეგნაირად განისაზღვრება:**

 */ათასი ლარი/*

| **დასახელება** | **2022 წლის დამტკიცებული გეგმა** | **2022 წლის პროექტი** | **სხვაობა** |
| --- | --- | --- | --- |
| **სულ ჯამი** | **19,678,671.0** | **20,186,021.0** | **507,350.0** |
| **სამინისტროები** | **15,620,904.0** | **16,115,904.0** | **495,000.0** |
| საქართველოს ფინანსთა სამინისტრო | 105,404.8 | 105,404.8 | 0.0 |
| საქართველოს ეკონომიკისა და მდგრადი განვითარების სამინისტრო | 932,404.9 | 1,262,404.9 | 330,000.0 |
| საქართველოს რეგიონული განვითარებისა და ინფრასტრუქტურის სამინისტრო | 2,975,005.0 | 2,975,005.0 | 0.0 |
| საქართველოს იუსტიციის სამინისტრო | 320,568.4 | 320,568.4 | 0.0 |
| საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო | 6,237,275.8 | 6,332,275.8 | 95,000.0 |
| საქართველოს საგარეო საქმეთა სამინისტრო | 176,603.6 | 176,603.6 | 0.0 |
| საქართველოს თავდაცვის სამინისტრო | 1,082,431.4 | 1,082,431.4 | 0.0 |
| საქართველოს შინაგან საქმეთა სამინისტრო | 962,500.0 | 962,500.0 | 0.0 |
| საქართველოს გარემოს დაცვისა და სოფლის მეურნეობის სამინისტრო | 743,071.4 | 743,071.4 | 0.0 |
| საქართველოს განათლებისა და მეცნიერების სამინისტრო | 1,684,835.9 | 1,684,835.9 | 0.0 |
| საქართველოს კულტურის, სპორტისა და ახალგაზრდობის სამინისტრო | 400,802.8 | 470,802.8 | 70,000.0 |
| **სხვა უწყებები** | **4,057,767.0** | **4,070,117.0** | **12,350.0** |
| საქართველოს პარლამენტი და მასთან არსებული ორგანიზაციები | 68,035.9 | 68,035.9 | 0.0 |
| საქართველოს პრეზიდენტის ადმინისტრაცია | 8,792.4 | 8,792.4 | 0.0 |
| საქართველოს ბიზნესომბუდსმენის აპარატი | 752.9 | 752.9 | 0.0 |
| საქართველოს მთავრობის ადმინისტრაცია | 19,220.0 | 19,220.0 | 0.0 |
| სახელმწიფო აუდიტის სამსახური | 18,491.3 | 18,491.3 | 0.0 |
| საქართველოს ცენტრალური საარჩევნო კომისია | 31,489.1 | 31,489.1 | 0.0 |
| საქართველოს საკონსტიტუციო სასამართლო | 5,150.0 | 5,150.0 | 0.0 |
| საქართველოს უზენაესი სასამართლო | 14,350.0 | 14,350.0 | 0.0 |
| საერთო სასამართლოები | 99,120.0 | 99,120.0 | 0.0 |
| საქართველოს იუსტიციის უმაღლესი საბჭო | 6,840.0 | 6,840.0 | 0.0 |
| სახელმწიფო რწმუნებულის ადმინისტრაცია აბაშის, ზუგდიდის, მარტვილის, მესტიის, სენაკის, ჩხოროწყუს, წალენჯიხის, ხობის მუნიციპალიტეტებსა და ქალაქ ფოთის მუნიციპალიტეტში | 1,052.3 | 1,052.3 | 0.0 |
| სახელმწიფო რწმუნებულის ადმინისტრაცია ლანჩხუთის, ოზურგეთისა და ჩოხატაურის მუნიციპალიტეტებში | 834.7 | 834.7 | 0.0 |
| სახელმწიფო რწმუნებულის ადმინისტრაცია ბაღდათის, ვანის, ზესტაფონის, თერჯოლის, სამტრედიის, საჩხერის, ტყიბულის, წყალტუბოს, ჭიათურის, ხარაგაულის, ხონის მუნიციპალიტეტებსა და ქალაქ ქუთაისის მუნიციპალიტეტში | 939.2 | 939.2 | 0.0 |
| სახელმწიფო რწმუნებულის ადმინისტრაცია ახმეტის, გურჯაანის, დედოფლისწყაროს, თელავის, ლაგოდეხის, საგარეჯოს, სიღნაღისა და ყვარლის მუნიციპალიტეტებში | 950.7 | 950.7 | 0.0 |
| სახელმწიფო რწმუნებულის ადმინისტრაცია დუშეთის, თიანეთის, მცხეთისა და ყაზბეგის მუნიციპალიტეტებში | 867.4 | 867.4 | 0.0 |
| სახელმწიფო რწმუნებულის ადმინისტრაცია ამბროლაურის, ლენტეხის, ონისა და ცაგერის მუნიციპალიტეტებში | 844.2 | 844.2 | 0.0 |
| სახელმწიფო რწმუნებულის ადმინისტრაცია ადიგენის, ასპინძის, ახალციხის, ახალქალაქის, ბორჯომისა და ნინოწმინდის მუნიციპალიტეტებში | 820.7 | 820.7 | 0.0 |
| სახელმწიფო რწმუნებულის ადმინისტრაცია ბოლნისის, გარდაბნის, დმანისის, თეთრი წყაროს, მარნეულის, წალკის მუნიციპალიტეტებსა და ქალაქ რუსთავის მუნიციპალიტეტში | 1,194.8 | 1,194.8 | 0.0 |
| სახელმწიფო რწმუნებულის ადმინისტრაცია გორის, კასპის, ქარელისა და ხაშურის მუნიციპალიტეტებში | 821.2 | 821.2 | 0.0 |
| საქართველოს სახელმწიფო უსაფრთხოების სამსახური | 150,700.0 | 150,700.0 | 0.0 |
| საქართველოს პროკურატურა | 47,870.0 | 47,870.0 | 0.0 |
| შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატი | 3,130.0 | 3,130.0 | 0.0 |
| საქართველოს დაზვერვის სამსახური | 15,400.0 | 15,400.0 | 0.0 |
| სსიპ - საჯარო სამსახურის ბიურო | 1,705.0 | 1,705.0 | 0.0 |
| სსიპ - იურიდიული დახმარების სამსახური | 8,170.5 | 8,170.5 | 0.0 |
| სსიპ - ვეტერანების საქმეთა სახელმწიფო სამსახური | 9,495.0 | 9,495.0 | 0.0 |
| სსიპ – საქართველოს ფინანსური მონიტორინგის სამსახური | 2,292.0 | 2,292.0 | 0.0 |
| ა(ა)იპ - საქართველოს სოლიდარობის ფონდი | 278.6 | 278.6 | 0.0 |
| საქართველოს სახელმწიფო დაცვის სპეციალური სამსახური | 67,188.5 | 69,538.5 | 2,350.0 |
| საქართველოს სახალხო დამცველის აპარატი | 8,869.0 | 8,869.0 | 0.0 |
| სსიპ – საზოგადოებრივი მაუწყებელი | 82,180.0 | 82,180.0 | 0.0 |
| სსიპ - საქართველოს კონკურენციის ეროვნული სააგენტო | 3,670.0 | 3,670.0 | 0.0 |
| ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეულის ადმინისტრაცია - სამხრეთ ოსეთის ადმინისტრაცია | 2,636.0 | 2,636.0 | 0.0 |
| საქართველოს საპატრიარქო | 25,000.0 | 25,000.0 | 0.0 |
| სსიპ – ლევან სამხარაულის სახელობის სასამართლო ექსპერტიზის ეროვნული ბიურო | 11,300.0 | 11,300.0 | 0.0 |
| სსიპ – საქართველოს სტატისტიკის ეროვნული სამსახური – საქსტატი | 12,968.0 | 12,968.0 | 0.0 |
| სსიპ - საქართველოს მეცნიერებათა ეროვნული აკადემია | 4,434.0 | 4,434.0 | 0.0 |
| საქართველოს სავაჭრო-სამრეწველო პალატა | 1,602.0 | 1,602.0 | 0.0 |
| სსიპ - რელიგიის საკითხთა სახელმწიფო სააგენტო | 5,388.8 | 5,388.8 | 0.0 |
| სახელმწიფო ინსპექტორის სამსახური | 11,300.0 | 11,300.0 | 0.0 |
| სსიპ - სახელმწიფო ენის დეპარტამენტი | 543.8 | 543.8 | 0.0 |
| სსიპ - საჯარო და კერძო თანამშრომლობის სააგენტო | 269.0 | 269.0 | 0.0 |
| ეროვნული უსაფრთხოების საბჭოს აპარატი | 3,410.0 | 3,410.0 | 0.0 |
| **საერთო-სახელმწიფოებრივი მნიშვნელობის გადასახდელები** | **3,297,400.0** | **3,307,400.0** | **10,000.0** |
| საგარეო სახელმწიფო ვალდებულებების მომსახურება და დაფარვა | 1,270,000.0 | 1,270,000.0 | 0.0 |
| საშინაო სახელმწიფო ვალდებულებების მომსახურება და დაფარვა | 565,000.0 | 565,000.0 | 0.0 |
| ავტონომიური რესპუბლიკებისა და მუნიციპალიტეტებისთვის გადასაცემი ტრანსფერები | 343,000.0 | 353,000.0 | 10,000.0 |
| დონორების მიერ დაფინანსებული საერთო-სახელმწიფოებრივი გადასახდელები | 105,650.0 | 105,650.0 | 0.0 |
| საქართველოს მთავრობის სარეზერვო ფონდი | 55,000.0 | 55,000.0 | 0.0 |
| წინა წლებში წარმოქმნილი დავალიანების დაფარვისა და სასამართლო გადაწყვეტილებების აღსრულების ფონდი | 50,000.0 | 50,000.0 | 0.0 |
| საქართველოს რეგიონებში განსახორციელებელი პროექტების ფონდი | 430,000.0 | 430,000.0 | 0.0 |
| მაღალმთიანი დასახლებების განვითარების ფონდი | 20,000.0 | 20,000.0 | 0.0 |
| დაგროვებითი საპენსიო სქემის თანადაფინანსება | 275,000.0 | 275,000.0 | 0.0 |
| საერთაშორისო პარტნიორებთან თანამშრომლობით მუნიციპალიტეტებში დაგეგმილი რეფორმების ფინანსური მხარდაჭერა | 10,000.0 | 10,000.0 | 0.0 |
| 2020-2022 წლების საპილოტე რეგიონების ინტეგრირებული განვითარების პროგრამის ფარგლებში შერჩეული პროექტების დაფინანსება მუნიციპალიტეტებში | 170,000.0 | 170,000.0 | 0.0 |
| სხვა დანარჩენი პროგრამები | 3,750.0 | 3,750.0 | 0.0 |

 **ა.დ) კანონპროექტის კავშირი სამთავრობო პროგრამასთან და შესაბამის სფეროში არსებულ სამოქმედო გეგმასთან, ასეთის არსებობის შემთხვევაში (საქართველოს მთავრობის მიერ ინიცირებული კანონპროექტის შემთხვევაში):**

 პროექტი შეესაბამება არსებულ სამთავრობო პროგრამას და ხელისუფლების მიერ COVID-19-ის პანდემიასთან დაკავშირებით შემუშავებულ ანტიკრიზისულ გეგმას.

 **ა.ე) კანონპროექტის ძალაში შესვლის თარიღის შერჩევის პრინციპი, ხოლო კანონისთვის უკუძალის მინიჭების შემთხვევაში − აღნიშნულის თაობაზე შესაბამისი დასაბუთება:**

კანონპროექტის ამოქმედება გათვალისწინებულია კანონის გამოქვეყნებისთანავე.

 **ა.ვ) კანონპროექტის დაჩქარებული წესით განხილვის მიზეზები და შესაბამისი დასაბუთება (თუ ინიციატორი ითხოვს კანონპროექტის დაჩქარებული წესით განხილვას):**

ასეთი არ არსებობს.

 **ბ) კანონპროექტის ფინანსური გავლენის შეფასება საშუალოვადიან პერიოდში (კანონპროექტის ამოქმედების წელი და შემდგომი სამი წელი):**

 **ბ.ა) კანონპროექტის მიღებასთან დაკავშირებით აუცილებელი ხარჯების დაფინანსების წყარო:**

 კანონის პროექტი განსაზღვრავს მხოლოდ 2022 წლის სახელმწიფო ბიუჯეტის ასიგნებებს მხარჯავი დაწესებულებებისა და მათ მიერ განსახორციელებელი პროგრამებისათვის.

 **ბ.ბ) კანონპროექტის გავლენა სახელმწიფო, ავტონომიური რესპუბლიკების რესპუბლიკური ან/და მუნიციპალური ბიუჯეტის საშემოსავლო ნაწილზე:**

 კანონის პროექტი განსაზღვრავს 2022 წლის სახელმწიფო ბიუჯეტის დაზუსტებული შემოსავლების საპროგნოზო მაჩვენებლებს.

 **ბ.გ) კანონპროექტის გავლენა სახელმწიფო, ავტონომიური რესპუბლიკების რესპუბლიკური ან/და მუნიციპალური ბიუჯეტის ხარჯვით ნაწილზე:**

 კანონის პროექტი განსაზღვრავს 2022 წლის სახელმწიფო ბიუჯეტის დაზუსტებულ ასიგნებებს მხარჯავი დაწესებულებებისა და მათ მიერ განსახორციელებელი პროგრამებისათვის;

 **ბ.დ) სახელმწიფოს ახალი ფინანსური ვალდებულებები, კანონპროექტის გავლენით სახელმწიფოს ან მის სისტემაში არსებული უწყების მიერ მისაღები პირდაპირი ფინანსური ვალდებულებების (საშინაო ან საგარეო ვალდებულებები) მითითებით:**

 კანონის პროექტი განსაზღვრავს 2022 წლის სახელმწიფო ბიუჯეტით გათვალისწინებულ ვალდებულებებს.

 **ბ.ე) კანონპროექტის მოსალოდნელი ფინანსური შედეგები იმ პირთათვის, რომელთა მიმართაც ვრცელდება კანონპროექტის მოქმედება, იმ ფიზიკურ და იურიდიულ პირებზე გავლენის ბუნებისა და მიმართულების მითითებით, რომლებზედაც მოსალოდნელია კანონპროექტით განსაზღვრულ ქმედებებს ჰქონდეს პირდაპირი გავლენა:**

 კანონის პროექტი ვრცელდება 2022 წლის სახელმწიფო ბიუჯეტით გათვალისწინებული პროგრამების ბენეფიციარებზე.

 **ბ.ვ) კანონპროექტით დადგენილი გადასახადის, მოსაკრებელის ან სხვა სახის გადასახდელის (ფულადი შენატანის) ოდენობა შესაბამის ბიუჯეტში და ოდენობის განსაზღვრის პრინციპი:**

 კანონის პროექტი არ ითვალისწინებს გადასახადის, მოსაკრებლის ან სხვა სახის გადასახდელის დადგენას.

 **ბ​1) ბავშვის უფლებრივ მდგომარეობაზე კანონპროექტის ზეგავლენის შეფასება:**

 კანონის პროექტი ითვალისწინებს 2022 წლის 1 ივნისიდან სოციალურად დაუცველი ბავშვების დახმარების 100 ლარიდან 150 ლარამდე ზრდასთან დაკავშირებული ხარჯების დაფინანსებას.

 **გ) კანონპროექტის მიმართება საერთაშორისო სამართლებრივ სტანდარტებთან:**

 **გ.ა) კანონპროექტის მიმართება ევროკავშირის სამართალთან:**

 კანონპროექტი არ ეწინააღმდეგება ევროკავშირის სამართალს.

 **გ.ბ) კანონპროექტის მიმართება საერთაშორისო ორგანიზაციებში საქართველოს წევრობასთან დაკავშირებულ ვალდებულებებთან:**

 კანონპროექტი არ ეწინააღმდეგება საქართველოს მიერ საერთაშორისო ორგანიზაციებში წევრობასთან დაკავშირებულ ვალდებულებებს.

 **გ.გ) კანონპროექტის მიმართება საქართველოს ორმხრივ და მრავალმხრივ ხელშეკრულებებთან და შეთანხმებებთან, აგრეთვე, ისეთი ხელშეკრულების/შეთანხმების არსებობის შემთხვევაში, რომელსაც უკავშირდება კანონპროექტის მომზადება, - მისი შესაბამისი მუხლი ან/და ნაწილი:**

 კანონპროექტი არ ეწინააღმდეგება საქართველოს ორმხრივი და მრავალმხრივი ხელშეკრულებებს. აგერეთვე, კანონპროექტი არ უკავშირდება რომელიმე ხელშეკრულებას/შეთანხმებას.

 **გ.დ) არსებობის შემთხვევაში, ევროკავშირის ის სამართლებრივი აქტი, რომელთან დაახლოების ვალდებულებაც გამომდინარეობს „ერთი მხრივ, საქართველოსა და, მეორე მხრივ, ევროკავშირსა და ევროპის ატომური ენერგიის გაერთიანებას და მათ წევრ სახელმწიფოებს შორის ასოცირების შესახებ შეთანხმებიდან“ ან ევროკავშირთან დადებული საქართველოს სხვა ორმხრივი და მრავალმხრივი ხელშეკრულებებიდან:**

 ასეთი არ არსებობს.

 **დ) კანონპროექტის მომზადების პროცესში მიღებული კონსულტაციები:**

 **დ.ა) სახელმწიფო, არასახელმწიფო ან/და საერტაშორისო ორგანიზაცია/დაწესებულება, ექსპერტი, სამუშაო ჯგუფი, რომელმაც მონაწილეობა მიიღო კანონპროექტის შემუშავებაში, ასეთის არსებობის შემთხვევაში:**

 წარმოდგენილი კანონპროექტის მომზადებისათვის გამოყენებული ძირითადი მაკროეკონომიკური პარამეტრები, ასევე ცვლილებების ძირითადი არსი შეთანხმებულია საერთაშორისო სავალუტო ფონდთან.

 **დ.ბ) კანონპროექტის შემუშავებაში მონაწილე ორგანიზაციის/დაწესებულების, სამუშაო ჯგუფის, ექსპერტის შეფასება კანონპროექტის მიმართ, ასეთის არსებობის შემთხვევაში:**

 ასეთი არ არსებობს.

 **დ.გ) სხვა ქვეყნების გამოცდილება კანონპროექტის მსგავსი კანონების იმპლემენტაციის სფეროში, იმ გამოცდილების მიმოხილვა, რომელიც მაგალითად იქნა გამოყენებული კანონპროექტის მომზადებისას, ასეთი მიმოხილვის მომზადების შემთხვევაში:**

ასეთი მიმოხილვა არ არსებობს.

 **ე) კანონპროექტის ავტორი**

 საქართველოს ფინანსთა სამინისტრო

 **ვ) კანონპროექტის ინიციატორი**

 საქართველოს მთავრობა